section_heading: Zemljopisne osobine
paragraph_text: Planine Bale imaju tri različite ekoregije: sjevernu visoravan sa savanom, središnji dio visoravni Saneti, prosječne visine preko 4000 m, te južni dio šume Harene poznate po brojnim sisavcima, vodozemcima i pticama, uključujući mnoge endemske vrste. Središnja visoravan Saneti stanište je najvećeg broja primjeraka rijetkog i ugroženog etiopskog vuka.